|  |  |
| --- | --- |
| **A** |  |
| **Aktualizovaný počet Základných a Záložných vozidiel** | Počet **Základných a Záložných** vozidiel schválený Objednávateľom alebo určený Odborným expertom. |
| **Autobusová linka** | Dopravné spojenie určené východiskovou zastávkou a cieľovou zastávkou, prípadne s najdôležitejšími nácestnými zastávkami. |
| **C** |  |
| **Cestovný poriadok** | Dokument stanovujúci časové údaje pre jazdu na trase dopravnej cesty pre všetky spoje linky. |
| **D** |  |
| **Dopravný región** | územie vymedzené Autobusovými linkami uvedenými v Prílohe č. 3 Zmluvy v znení prípadných neskorších zmien Autobusových liniek v dôsledku zmeny rozsahu Služby alebo aktualizácie Cestovných poriadkov. |
| **Dopravný správny orgán** | vecne a miestne príslušný vyšší územný celok podľa zákona o č. 56/2012 Z. z. cestnej doprave v znení neskorších predpisov. |
| **I** |  |
| **IDS ŽSK** | integrovaný dopravný systém na území Žilinského kraja a priľahlých záujmových regiónov. |
| **Iné výnosy** | inými výnosmi Dopravcu vytvorenými pri poskytovaní Služby sa na účely výpočtu Doplatku rozumejú: príspevky od miest, obcí, zamestnávateľov a iných sponzorov na poskytovanie Služby, výnosy z prenájmu majetku, ktoré je evidovaný na poskytovanie Služby, výnosy z predaja cestovných poriadkov, premlčané záväzky zo Služby, zľavy, bonusy, rabaty, skontá okrem zliav pri predaji dopravných kariet a akcií dohodnutých s Objednávateľom, iné príjmy a výnosy z poskytovania Služby, provízia (odmena) dopravcu v rámci IDS ŽSK za predaj cestovných lístkov. Za Iné výnosy sa nepovažujú Mesačné zálohy, prípadne Mimoriadne zálohy poskytnuté Objednávateľom. |
| **K** |  |
| **Kalendárny rok** | obdobie od 1.1. do 31. 12. |
| **Celkové kilometre** | Súčet tarifných, obehových a technologických kilometrov. |
| **Tarifné kilometre** | Za tarifné kilometre sa považuje vzdialenosť, ktorú vozidlo prejde z východiskovej zástavky do konečnej zastávky na Spojoch  uvedených  v Cestovných  poriadkoch. |
| **Obehové kilometre** | Za obehové kilometre sa považuje vzdialenosť, ktorú vozidlo prejde z dôvodu nevyhnutného presunu z konečnej zastávky jedného spoja na východiskovú zastávku druhého spoja počas dňa v súlade s denným Obehom vozidla. |
| **Technologické kilometre** | Za technologické kilometre sa považuje ostatné vzdialenosti nezahrnuté v tarifných a v obehových kilometroch ako sú prístavné, odstavné kilometre a servisné kilometre. |
| **N** |  |
| **Nové vozidlá** | Vozidlá ktorých mesiac prvej registrácie je 3 a menej mesiacov pred mesiacom začatia poskytovania služieb vo verejnom záujme |
| **O** |  |
| **Obchádzka** | Zmena/úprava trasy dopravného spojenia (odchýlenie sa dopravného spojenia od trasy v zmysle CP)  z dôvodu vyššej moci (napr. dopravnej nehody, či živelnej pohromy); napríklad cestná komunikácia je neprejazdná, sú vykonávané opravárenské a údržbové práce na cestnej komunikácii a podobne. |
| **Organizátor** | Integrovaná doprava Žilinského kraja, s.r.o. so sídlom Pri Rajčianke 2900/43, 010 01 Žilina, IČO: 51 110 369, ktorá bola založená Žilinským samosprávnym krajom a Mestom Žilina za účelom vybudovania a prevádzky integrovaného dopravného systému na území Žilinského kraja a priľahlých záujmových regiónov. |
| **Obehy vozidiel alebo Obehy** | Priradenie vozidiel Dopravcu na jednotlivé Spoje podľa aktuálne platných Cestovných poriadkov s rozdelením na Veľké autobusy, Malé autobusy, Nízkopodlažné autobusy, Autobusy s klimatizáciou, Autobusy s Wifi a Cyklobusy. |
| **P** |  |
| **Ponuka dopravcu** | Ponuka Dopravcu predložená v procese verejného obstarávania, ktorá tvorí Prílohu č. 2 Zmluvy. |
| **Posilový spoj** | Dopravné spojenie pre prípad nárazového dopytu prepravy alebo pre prípad potreby prepravy väčšej skupiny cestujúcich, ak existuje predpoklad, že riadny Spoj nebude kapacitne postačovať. |
| **Pôvodné vozidlá** | Vozidlá ktorých mesiac prvej registrácie je 4 a viac mesiacov pred mesiacom začatia poskytovania služieb vo verejnom záujme |
| **S** |  |
| **Spoj** | Jednotlivé dopravné spojenie v rámci Autobusovej linky určené Cestovným poriadkom za podmienok podľa Zmluvy. |
| **Súťažné podklady** | Súťažné podklady v Procese verejného obstarávania v znení prípadných vysvetlení, žiadosti o nápravu a iných zmien zavedených v Procese verejného obstarávania. |
| **Spoločenská zmluva o založení Organizátora** | Spoločenská zmluva o založení obchodnej spoločnosti: Integrovaná doprava Žilinského kraja, s.r.o. so sídlom Pri Rajčianke 2900/43, 010 01 Žilina, IČO: 51 110 369, ktorá bola uzavretá medzi zakladateľmi - Žilinským samosprávnym krajom a Mestom Žilina za účelom vybudovania a prevádzky integrovaného dopravného systému na území Žilinského kraja a priľahlých záujmových regiónov. |
| **Š** |  |
| **Štvrťrok** | Rozumie sa kalendárny štvrťrok. |
| **T** |  |
| **Tarifa IDS ŽSK** | **Tarifou IDS** **ŽSK** sa rozumie (predpis) obsiahnutý v dokumente s názvom Záväzné podmienky prepravného poriadku IDS ŽSK, ktorým sú upravené sadzby cestovného v pravidelnej osobnej doprave a podmienky prípadných zliav na cestovnom, ktorý tvorí Prílohu č. 3 Zmluvy medzi Dopravcom a Integrátorom. |
| **Tržby** | Výnos Dopravcu za predané cestovné lístky a ďalšie tržby podľa aktuálne platnej Tarify Dopravcu. |
| **V** |  |
|  |  |
| **Východiskový počet Základných a Záložných Vozidiel** | Údaj z Ponuky Dopravcu predloženej v Procese verejného obstarávania, ktorá tvorí Prílohu č. 2 Zmluvy. |
| **Verejné obstarávanie/Proces verejného obstarávania** | proces obstarania Služby podľa zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov, na základe ktorého bol Dopravca vybraný ako víťazný uchádzač. |
| **Z** |  |
| **Základné a Záložné vozidlá** | Všetky vozidlá, ktoré Dopravca používa na poskytovanie Služby podľa Zmluvy. |